
转讜住驻讜转




	诪讛 讚专讻讜 砖诇 注谞讬 讘驻专讜住讛. 谞专讗讛 讚讙诐 讛诪讜爪讬讗 爪专讬讱 诇讘专讱 注诇 讛驻专讜住讛 讜讻谉 诪砖诪注 讘驻' 讻讬爪讚 诪讘专讻讬谉 (讘专讻讜转 讚祝 诇讟:) 讚拽讗诪专 讛讻诇 诪讜讚讬诐 诇注谞讬谉 驻住讞 砖诪谞讬讞 驻专讜住讛 讘转讜讱 讛砖诇讬诪讜转 讜讘讜爪注 驻讬' 讗驻讬诇讜 诇诪''讚 诪讘专讱 注诇 讛砖诇讬诪讛 讜驻讜讟专 讗转 讛驻转讬转讬谉 诪讜讚讛 诇注谞讬谉 驻住讞 讚讗讬谞讜 诪讘专讱 注诇 讛砖诇讬诪讛 讗诇讗 注诇 讛驻专讜住讛 诪砖讜诐 诪讛 讚专讻讜 砖诇 注谞讬 讻讜' 讜诪谞讬讞讛 讘转讜讱 讛砖诇讬诪讛 讻讚讬 砖讬讛讗 谞专讗讛 砖讘爪注 注诇 讛砖诇讬诪讛 讜诪砖诪注 讚诇注谞讬谉 讛诪讜爪讬讗 拽诪讬讬专讬 讜拽讗诪专 讘转专 讛讻讬 讗''专 讞讬讬讗 讘专 讗讘讗 讘砖讘转 讞讬讬讘 诇讘爪讜注 注诇 砖谞讬 讻讻专讜转 砖谞讗诪专 诇拽讟讜 诇讞诐 诪砖谞讛 讜注讬拽专 诪讬诇转讬讛 讚专' 讞讬讬讗 讘专 讗讘讗 讘驻专拽 讻诇 讻转讘讬 (砖讘转 讚' 拽讬讝:) 讗诇讗 诇讛讻讬 诪讬讬转讬 讛转诐 讗讞专 驻住讞 诇讜诪专 砖爪专讬讱 砖诐 诪爪讛 砖诇讬砖讬转 诪砖讜诐 诇讞诐 诪砖谞讛 讜讞讬讬讘 诇讘爪讜注 注诇 砖转讬 讻讻专讜转 讘讬谉 讘砖讘转 讘讬谉 讘讬''讟 讚讗讬 诇讗讜 讛讻讬 诇诪讛 讛讘讬讗 砖诐 诪讬诇转讬讛 讚专' 讞讬讬讗 讜讻谉 驻住拽 专讘 讗诇驻住 讚爪专讬讱 诇讘爪讜注 注诇 砖转讬 讻讻专讜转 讘讬讜诐 讟讜讘 讜讛讟注诐 诇驻讬 砖讛讬讛 诇讞诐 诪砖谞讛 讬讜专讚 讘注专讘讬 讬诪讬诐 讟讜讘讬诐 讜拽砖讛 砖讗谞讜 诪转驻诇诇讬诐 讘讗转讛 拽讚砖转 讜讘专讻转讜 诪讻诇 讛讬诪讬诐 讜拽讚砖转讜 诪讻诇 讛讝诪谞讬诐 讜讗诪专 (讘诪讻讬诇转讗 驻专砖' 讘砖诇讞) 讘诪谉 讘专讻讜 讘诪谉 拽讚砖讜 诪砖诪注 讘讬''讟 讛讬讛 诪谉 讬讜专讚 讜讻谉 讛讬讛 谞讜讛讙 讛''专 诪谞讞诐 诪讬讜谞讬 讜讛''专 讬讜诐 讟讜讘 砖讛讬讜 诪讘专讻讬谉 讛讻诇 注诇 讛驻专讜住讛 讗讱 专''讬 讛讬讛 诪讘专讱 讛诪讜爪讬讗 注诇 讛砖诇讬诪讛 讜讛讚专 注诇 讗讻讬诇转 诪爪讛 注诇 讛驻专讜住讛 讜讘讜爪注 诪砖转讬讛谉 讬讞讚 讜讻谉 注诪讗 讚讘专 讜诇讻讱 注讜砖讬谉 注诇 讛砖诇讬砖讬转 讻专讬讻讛 讻讚讬 诇拽讬讬诐 诪爪讜讛 讘砖诇砖转谉: 爪专讬讱 诇住诪讜讻讬讛 讜爪专讬讱 诇拽讛讜讬讬讛. 讜讘讬专讜砖诇诪讬 讗诪专 讗讬转 讚注讘讚讬 讝讻专 诇讚诐 讜诪砖讜诐 讛讻讬 拽专讬 诇讬讛 讟讬讘讜诇讜 讘诪砖拽讛 讜讻谉 注诪讗 讚讘专 诇住诪讜讻讬 讜讘砖注转 讗讻讬诇讛 诪拽诇砖讬谉 讗讜转讜 讘讬讬谉 讜讞讜诪抓 讜讘转砖讜讘转 讛讙讗讜谞讬诐 诪驻专砖 诇注砖讜转 讞专讜住转 讘驻讬专讜转 砖谞讚诪讛 诇讻谞住转 讬砖专讗诇 讘砖讬专 讛砖讬专讬诐 转讞转 讛转驻讜讞 注讜专专转讬讱 讻驻诇讞 讛专诪讜谉 讛转讗谞讛 讞谞讟讛 讗诪专转讬 讗注诇讛 讘转诪专 讗讙讜讝 讗诇 讙谞转 讗讙讜讝 讜砖拽讚讬诐 注诇 砖诐 砖砖拽讚 讛拽讘''讛 注诇 讛拽抓: 转讙专讬 讞专讱 砖讘讬专讜砖诇讬诐. 诪砖诪注 讚讛诇讻讛 讻专' 讗诇注讝专 讘专' 爪讚讜拽 讜讙诐 讘住驻专讬诐 讻转讘 专' 讬讜住讬 讜谞讬诪讜拽讜 注诪讜 讜讻谉 注砖讛 讛''专 讬讜住祝 讘住讚专讜 讞专讜住转 讝讻专 诇讟讬讟: 讛诇讬诇讛 讛讝讛 诪专讜专. 讛讗 讚诇讗 讗诪专 讻讜诇讜 诪专讜专 诪砖讜诐 讚讗讻诇讬谞谉 砖讗专 讬专拽讜转 讘讟讬讘讜诇 专讗砖讜谉: 讻讜诇讜 爪诇讬. 专讘 讞住讚讗 诪讜拽讬 诇讛 讘讗诇讜 讚讘专讬诐 (诇注讬诇 讚祝 注.) 讻讘谉 转讬诪讗 讚讗诪专 讞讙讬讙讛 讛讘讗讛 注诐 讛驻住讞 讗讬谞讛 谞讗讻诇转 讗诇讗 爪诇讬 讜讗注''讙 讚拽讗诪专 讛转诐 讜讗诪专 专讘 讞住讚讗 讜讘驻专拽讬谉 诇讬转讬讛 讚专讱 讛讙诪专讗 讻谉: 讜讗诪专转诐 讝讘讞 驻住讞 讛讜讗. 驻讬' 讘讗诪讬专讛 砖爪专讬讱 诇讜诪专 驻住讞 讝讛 砖讗谞讜 讗讜讻诇讬谉 讜讗讬转拽砖 诪爪讛 讜诪专讜专 诇驻住讞 讜爪''诇 谞诪讬 诪爪讛 讝讜 诪专讜' 讝讛: 诇驻讬讻讱 讗谞讞谞讜 讻讜'. 讬''讗 砖讘注 讛讜讚讗讜转 讜诇讗 讬讜转专 讻谞讙讚 讝' 专拽讬注讬诐:




专讘讬谞讜 讞谞谞讗诇

驻讬' 讗讜诪专 注诇讬讜 讛讙讚讛 诪爪讛 讝讜 砖讗谞讜 讗讜讻诇讬谉 讻讜' 讚"讗 诇讞诐 注讜谞讬 诪讛 讚专讻讜 砖诇 注谞讬 讛讜讗 诪住讬拽 讜讗砖转讜 讗讜驻讛 讜讻讜' 讗注"驻 砖讗讬谉 讞专讜住转 诪爪讜讛 讜讗诪讗讬 诪讬讬转讬 诇讬讛 诪砖讜诐 拽驻讗 讻讚驻讬专砖谞讜 诇诪注诇讛. 专' 讗诇讬注讝专 讘专' 爪讚讜拽 讛讞专讜住转 诪爪讜讛 讜讛讘讬讗 专讗讬讛 诇讚讘专讬讜 砖讻讱 讛讬讜 转讙专讬 讬专讜砖诇讬诐 讗讜诪专讬诐 拽讞讜 诇讻诐 转讘诇讬谉 [诇诪爪讜讛] 诪讻诇诇 砖讞专讜住转 诪爪讜讛 诪讗讬 诪爪讜讛 专' 诇讜讬 讗诪' 讝讻专 诇转驻讜讞 砖谞讗诪专 (砖讬专 讞 讛) 转讞转 讛转驻讜讞 注讜专专转讬讱 讜讙讜' 专' 讬讜讞谞谉 讗讜诪专 讝讻专 诇讟讬讟 讗诪专 讗讘讬讬 讛诇讻讱 爪专讬讱 诇拽讬讜讛讗 讝讻专 诇转驻讜讞 讜爪专讬讱 诇住诪讜讻讬讛 讝讻专 诇讟讬讟. 



转讙专讬 讞专讱 砖讘讬专讜砖诇讬诐 讛讬讜 讗讜诪专讬谉 讘讜讗讜 讜拽讞讜 诇讻诐 转讘诇讬谉 诇诪爪讜讛 讻讙讜谉 拽谞诪讜谉 讜讻讬讜爪讗 讘讜 讝讻专 诇转讘谉 砖讘讟讬讟:




诪转谞讬' 诪讝讙讜 诇讜 讻讜住 砖谞讬 讜讻讗谉 讛讘谉 砖讜讗诇 讜讻讜' 转"专 讗诐 讛讬讛 讛讘谉 讞讻诐 讛讘谉 砖讜讗诇 讗转 讗讘讬讜 讜讗诐 诇讗讜 讗砖转讜 砖讜讗诇转讜 讜讗驻讬' 砖谞讬 转诇诪讬讚讬 讞讻诪讬诐 讛讘拽讬讗讬谉 讘讛诇讻讜转 讛驻住讞 砖讜讗诇讬谉 讝讛 讗转 讝讛 诪讛 谞砖转谞讛 讜讻讜' 讜讗住讬拽 讗诪专 专讘讗 砖讘讻诇 讛诇讬诇讜转 讗讬谉 讗谞讜 诪讟讘讬诇讬谉 讗驻讬' 驻注诐 讗讞转 讛诇讬诇讛 讛讝讛 砖转讬 驻注诪讬诐 诪转讞讬诇 讘讙谞讜转 诪讗讬 讛讬讗 讗诪专 专讘讗 诪转讞诇讛 注讜讘讚讬 讻讜讻讘讬诐 讛讬讜 讗讘讜转讬谞讜 专讘 讬讜住祝 讗诪专 注讘讚讬诐 讛讬讬谞讜 诇驻专注讛 讜讛讗讬讚谞讗 注讘讚讬谞谉 讻转专讜讬讬讛讜:






讛诪讗讬专讬

讻讘专 讘讬讗专谞讜 讘诪砖谞讛 砖讞专讜住转 诪爪讜讛 讗诇讗 砖谞讞诇拽讜 讘注谞讬谉 讛诪爪讜讛 诪讛诐 砖讗诪专讜 讝讻专 诇转驻讜讞 砖诪砖讬诪讬诐 讗讜转讜 讘讞专讜住转 砖讛讬讜 讬讜砖讘讜转 讘砖讚讜转 转讞转 讛转驻讜讞 讻诪讜 砖讗诪专讜 讘住讜讟讛 讬"讗 讘' 讜诪讛诐 砖讗诪专讜 讝讻专 诇讟讬讟 砖讛讞专讜住转 讚讜诪讛 诇讜 讜诪转讜讱 讻讱 讗诪专讜 爪专讬讱 诇拽讛讜讬讬讛 讜爪专讬讱 诇住诪讜讻讬 专"诇 诇讬转谉 讘转讜讻讜 讚讘专讬诐 砖讬砖 讘讛诐 拽讬讜讛讗 讝讻专 诇转驻讜讞 讜诇住诪讜讻讬 专"诇 诇注讘讜转讜 讝讻专 诇讟讬讟 讜驻讬专砖讜 讛讙讗讜谞讬诐 讝"诇 砖谞讜转谞讬谉 诇转讜讻讜 转讘诇讬谉 讝讻专 诇转讘谉 讻讙讜谉 拽谞诪讜谉 讜讝谞讙讘讜诇 砖讛诐 讚讜诪讬诐 诇转讘谉 讜讻讱 讛讬讜 转讙专讬 讞专讱 砖讘讬专讜砖诇讬诐 讗讜诪专讬诐 讘讗讜 讜拽讞讜 诇讻诐 转讘诇讬谉 诇诪爪讜讛 讜注谞讬谉 转讙专讬 讞专讱 讛讜讗 砖讬砖 讘讞谞讬讜转 讞诇讜谞讜转 讻注讬谉 驻转讞讬诐 砖讚专讱 讘讛诐 诪谞讬讞讬诐 转讘诇讬谉 注诇 砖讜诇讞谞讜转 砖讘讞讜抓 讘讬讜诐 讝讛 诪驻谞讬 砖讬讜诐 讗专讘注讛 注砖专 讗住讜专 讘注砖讬讬转 诪诇讗讻讛 讜诪转讜讱 砖讗讬谉 讝讜 诪诇讗讻讛 讙诪讜专讛 讜砖讬砖 讘诪讻讬专转诐 讻讘讜讚 讬讜诐 讟讜讘 讛拽诇讜 讘讛诐 诇诪讻讜专 讘讗讬讝讛 砖谞讜讬 讜讬砖 讙讜专住讬谉 转讙专讬 讛讚讱 注诇 砖诐 砖讛转讘诇讬谉 谞讬讚讜讻讜转 诪诇砖讜谉 讗讜 讚讻讜 讘诪讚讜讻讛:



讛诪砖谞讛 讛砖诇讬砖讬转 讜讛讬讗 诪注谞讬谉 讛讞诇拽 讛砖谞讬 讙"讻 讜讛讜讗 砖讗诪专 诪讝讙讜 诇讜 讻讜住 砖谞讬 讜讻讗谉 讛讘谉 砖讜讗诇 讗诐 讗讬谉 讚注转 讘讘谉 讗讘讬讜 诪诇诪讚讜 诪讛 谞砖转谞讛 讛诇讬诇讛 讛讝讛 诪讻诇 讛诇讬诇讜转 砖讘讻诇 讛诇讬诇讜转 讗谞讜 诪讟讘讬诇讬谉 驻注诐 讗讞转 讛诇讬诇讛 讛讝讛 砖转讬 驻注诪讬诐 砖讘讻诇 讛诇讬诇讜转 讗谞讜 讗讜讻诇讬谉 讘砖专 爪诇讬 砖诇讜拽 讜诪讘讜砖诇 讛诇讬诇讛 讛讝讛 讻讜诇讜 爪诇讬 诇驻讬 讚注转讜 砖诇 讘谉 讗讘讬讜 诪诇诪讚讜 诪转讞讬诇 讘讙谞讜转 讜诪住讬讬诐 讘砖讘讞 讜讚讜专砖 诪讗专诪讬 讗讜讘讚 讗讘讬 注讚 砖讛讜讗 讙讜诪专 讗转 讻诇 讛驻专砖讛 讗诪专 讛专"诐 诪转讞讬诇 讘讙谞讜转 讛讜讗 砖讬住驻专 讗讬讱 讛讬讬谞讜 拽讜讚诐 讗讘专讛诐 讗讘讬谞讜 讻讜驻专讬诐 讜注讜讘讚讬 注讘讜讚讛 讝专讛 讜诪砖转驻讬谉 讛砖诐 讬转' 讜讗转 讻诇 讛转诇讗讛 讗砖专 诪爪讗转谞讜 讘诪爪专讬诐 讜讗讞专 讻讱 讙讗诇谞讜 讛砖诐 讬转讘专讱 讜讚专砖 讗讜转讛 讛驻专砖讛 讬讚讜注 讜诪驻讜专住诐 专讘谉 讙诪诇讬讗诇 讗讜诪专 讻诇 砖诇讗 讗诪专 砖诇砖讛 讚讘专讬诐 讗诇讜 讘驻住讞 诇讗 讬爪讗 讬讚讬 讞讜讘转讜 驻住讞 诪爪讛 讜诪专讜专 驻住讞 注诇 砖诐 砖驻住讞 讛诪拽讜诐 注诇 讘转讬 讗讘讜转讬谞讜 讘诪爪专讬诐 诪专讜专讬诐 注诇 砖诐 砖诪专专讜 讛诪爪专讬诐 讗转 讞讬讬 讗讘讜转讬谞讜 讘诪爪专讬诐 诪爪讛 注诇 砖诐 砖谞讙讗诇讜 诇驻讬讻讱 讗谞讜 讞讬讬讘讬诐 诇讛讜讚讜转 诇砖讘讞 诇驻讗专 诇专讜诪诐 诇讙讚诇 诇诪讬 砖注砖讛 诇谞讜 讗转 讻诇 讛谞住讬诐 讛讗诇讜 讜讛讜爪讬讗谞讜 诪注讘讚讜转 诇讞讬专讜转 讜谞讗诪专 诇驻谞讬讜 讛诇诇讜讬讛 讛诇讻讛 讻专讘谉 砖诪注讜谉 讘谉 讙诪诇讬讗诇 注讚 讛讬讻谉 讛讜讗 讗讜诪专 讘讬转 砖诪讗讬 讗讜诪专讬诐 注讚 讗诐 讛讘谞讬诐 砖诪讞讛 讘讬转 讛诇诇 讗讜诪专讬诐 注讚 讞诇诪讬砖 诇诪注讬谞讜 诪讬诐 讜讞讜转诐 讘讙讗讜诇讛 专' 讟专驻讜谉 讗讜诪专 讗砖专 讙讗诇谞讜 讜讙讗诇 讗转 讗讘讜转讬谞讜 诪诪爪专讬诐 讜讛讙讬注谞讜 讛诇讬诇讛 讛讝讛 诇讗讻讜诇 讘讜 诪爪讛 讜诪专讜专 讜讗讬谞讜 讞讜转诐 专' 注拽讬讘讗 讗讜诪专 讻谉 讬"讬 讗诇讛讬谞讜 讬讙讬注谞讜 诇诪讜注讚讬诐 讜诇专讙诇讬诐 讗讞专讬诐 讛讘讗讬诐 诇拽专讗转谞讜 讘砖诇讜诐 砖诪讞讬诐 讘讘谞讬谉 注讬专讱 讜砖砖讬诐 讘注讘讜讚转讱 讜谞讗讻诇 砖诐 诪谉 讛驻住讞讬诐 讜诪谉 讛讝讘讞讬诐 诇讻砖讬讙讬注 讚诪诐 注诇 拽讬专 诪讝讘讞讱 诇专爪讜谉 讜谞讜讚讛 诇讱 砖讬专 讞讚砖 注诇 讙讗诇转谞讜 讜注诇 驻讚讜转 谞驻砖讬谞讜 讘专讜讱 讗转讛 讬"讬 讙讗诇 讬砖专讗诇 讜讛诇讻讛 讻专' 注拽讬讘讗:



讗诪专 讛诪讗讬专讬 诪讝讙讜 诇讜 讻讜住 砖谞讬 专"诇 讗讞专 讟讘讜诇 专讗砖讜谉 砖诇 砖讗专 讬专拽讜转 讗讞专 讛讘讗转 诪爪讛 讜讞讝专转 讻讚讬 诇拽专讜转 注诇 讝讛 讛讛讙讚讛 讘注讜讚 砖诪爪讛 讜诪专讜专 诪讜谞讞讬诐 诇驻谞讬讜 讜诪拽爪转 讛讛诇诇:



讜讻讗谉 专"诇 讘诪讝讬讙转 讻讜住 讝讛 讛讘谉 砖讜讗诇 讗转 讗讘讬讜 讗诐 讛讜讗 讞讻诐 砖讛专讬 讘讝讛 注讜拽专讬谉 讗转 讛砖诇讞谉 讜讗诐 讗讬谉 讚注转 讘讘谉 诇讛专讙讬砖 讘注谞讬谉 讜诇砖讗讜诇 讗讘讬讜 诪诇诪讚讜 讜驻讬' 讘讙诪' 讞讻诐 讘谞讜 讘谞讜 砖讜讗诇讜 讜讗诐 诇讗讜 讗砖转讜 砖讜讗诇转讜 讜讗诐 诇讗讜 讛讜讗 砖讜讗诇 诇注爪诪讜 诪讛 谞砖转谞讛 讛诇讬诇讛 讛讝讛 诪讻诇 讛诇讬诇讜转 讜讻讜' 讜讗注"驻 砖转讞诇转 讛砖讗诇讛 讘注拽讬专转 讛砖讜诇讞谉 讛讜讗 诪讜住讬祝 讘砖讗诇讜转 诇讗诪专 诇讜 砖讘讻诇 讛诇讬诇讜转 讗谞讜 讗讜讻诇讬谉 讞诪抓 讗讜 诪爪讛 讛诇讬诇讛 讛讝讛 讻诇讜 诪爪讛 砖讘讻诇 讛诇讬诇讜转 讗谞讜 讗讜讻诇讬谉 砖讗专 讬专拽讜转 讛诇讬诇讛 讛讝讛 诪专讜专 砖讘讻诇 讛诇讬诇讜转 讗讬谉 讗谞讜 诪讟讘讬诇讬谉 讜讻讜' 讜驻讬专砖讜讛 讘讙诪' 讘谞讜住讞 讝讛 砖讘讻诇 讛诇讬诇讜转 讗讬谉 讗谞讜 诪讟讘讬诇讬谉 讗驻讬诇讜 驻注诐 讗讞转 拽讜讚诐 住注讜讚讛 讜讛诇讬诇讛 讛讝讛 砖转讬 驻注诪讬诐 砖讘讻诇 讛诇讬诇讜转 讗谞讜 讗讜讻诇讬谉 讘砖专 爪诇讬 砖诇讜拽 讜诪讘讜砖诇 讛诇讬诇讛 讛讝讛 讻诇讜 爪诇讬 讜驻专砖讜讛 诇讚注转 专' 讬讛讜讚讛 讘谉 讘转讬专讛 砖讛讬讛 讗讜诪专 砖讗祝 讛讞讙讬讙讛 讘讗讛 爪诇讬 讜讗讬谉 讛诇讻讛 讻诪讜转讜 讗诇讗 讘诪讘讜砖诇 讻砖讗专 砖诇诪讬诐 讜驻讬' 讘讙诪' 砖讘讝诪谉 讛讝讛 砖讗讬谉 驻住讞 诇讗 讬讝讻讬专 诪讘讜砖诇 爪诇讬:



诪转讞讬诇 讘讙谞讜转 专"诇 注讘讚讬诐 讛讬讬谞讜 讻讚讬 砖讬驻专住诐 讗转 讛注讘讚讜转 诇讛讙讬注 诪诪谞讜 诇讻讘讜讚 砖讞专讜专讜 讜讚专讱 爪讞讜转 讗诪专讜 讗诪专 诇讬讛 专讘 谞讞诪谉 诇讚专讜 注讘讚讬讛 注讘讚讗 讚砖讘拽讬讛 诪专讬讛 诇讞讬专讜转 讜讬讛讘 诇讬讛 讚讛讘讗 讜讻住驻讗 诪讗讬 讘注讬 讗讬讛讜 诇诪注讘讚 诇讬讛 讗诪专 诇讬讛 讘注讬 诇讗讜讚讜讬讬 讜诇砖讘讜讞讬 拽诪讬讛 诪讬讚 驻转讞 讜讗诪专 注讘讚讬诐 讛讬讬谞讜 讜讻谉 诪转讞讬诇 讗讞"讻 讘诪转讞诇讛 注讜讘讚讬 注讘讜讚讛 讝专讛 讜诪住讬讬诐 讘砖讘讞 砖讬爪讗谞讜 诪砖诐 讜谞转拽专讘谞讜 诇注讘讜讚转 讛砖诐 讬转' 讘讻诪讛 诪注诇讜转 讟讜讘讜转 讜讚讜专砖 讘驻专砖转 讗专诪讬 讗讜讘讚 讗讘讬 注讚 砖讬讙诪讜专 诇讚专讜砖 讻诇 讛驻专砖讛 注诇 讛讚专讱 讛谞讚专砖 讘讛 讘住驻专讬:



专"讙 讗讜诪专 讻诇 诪讬 砖诇讗 讗诪专 砖诇砖讛 讚讘专讬诐 讗诇讜 讘驻住讞 诇讗 讬爪讗 讬讚讬 讞讜讘转讜 专"诇 砖诇讗 讛驻诇讬讙 讘住驻讜专 讝讛 讘讻讚讬 讛专讗讜讬 讗讗"讻 驻讬专砖 讟注诪谉 砖诇 砖诇砖 讗诇讜 讜讗诇讜 讛谉 驻住讞 诪爪讛 讜诪专讜专 讜讬讝讻讬专 诪拽专讗 讛专讗讜讬 讘讛谉 讘讟注诐 讻诇 讗讞转 诪讛谉 驻住讞 讬驻专砖 讟注诪讜 注诇 砖诐 砖驻住讞 讛诪拽讜诐 注诇 讘转讬 讗讘讜转讬谞讜 讘诪爪专讬诐 砖谞讗' 讜讗诪专转诐 讝讘讞 驻住讞 讛讜讗 诇讛' 诪爪讛 注诇 砖诐 砖谞讙讗诇讜 讜砖讗讬专注 诇讛诐 诪讛 砖谞讗诪专 讜讬讗驻讜 讗转 讛讘爪拽 讜驻住讞 诪爪专讬诐 诇讗 谞讛讙 讗诇讗 讗讜转讛 讛诇讬诇讛 讜讬讜诐 砖诇讛 讜诇讗 谞讗诪专讛 砖讗专 讛驻专砖讛 讗诇讗 诇讚讜专讜转 诇讝讻讬专转 讗讜转诐 讛注谞讬谞讬诐 讜砖讬讗诪专 讗讞专 讝讛 砖诇驻讬讻讱 讗谞讜 讞讬讬讘讬谉 诇讛讜讚讜转 讜讻讜' 诇诪讬 砖注砖讛 讜讻讜' 讜诇讛转讞讬诇 讘讛诇诇 注讚 诇诪注讬谞讜 诪讬诐 诇讚注转 讘讬转 讛诇诇 砖讛诇讻讛 讻诪讜转讜 讜讞讜转诐 讘讙讗讜诇讛 专"诇 讘专讜讱 讗砖专 讙讗诇谞讜 讜讻讜' 讘诇讗 讞转讬诪讛 专' 注拽讬讘讗 讗讜诪专 讘讞转讬诪讛 讜讛讜讗 讻谉 讛' 讗诇讛讬谞讜 讬讙讬注谞讜 讜讻讜' 讘专讜讱 讗转讛 讛' 讙讗诇 讬砖专讗诇 讜讛诇讻讛 讻专' 注拽讬讘讗:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:





转讜住驻讜转 专讬"讚 (诪讛讚讜专讛 转诇讬转讗讛)

讗祝 讻讗谉 讛讜讗 诪住讬拽 讜讗砖转讜 讗讜驻讛 讗注"驻 砖讛讜讻讞转讬 诇注讬诇 讘驻' 讜讗诇讜 注讜讘专讬谉 砖讛讗砖讛 讬讻讜诇讛 诇砖讛讜转 讻讚讬 诇诇讜砖 拽讘讗 诪讙诇讬谞讗讛 讜诇注专讜讱 讜诇讛住讬拽 讜诇讗驻讜转 讜讘注谞讬谉 讝讛 讗讬谞讜 讘讗 诇讬讚讬 讞讬诪讜抓 讗驻"讛 诪爪讜讛 诪谉 讛诪讜讘讞专 砖讬住讬拽 讘注诇讛 讛转谞讜专 砖讛讬讗 注讜专讻转 讜讗讜驻讛 诪讬讚:





拽驻讗 拽驻讗 讚讻讬专谞讗 诇讱 讜诇砖讘 讘谞转讬讱 讜诇转诪谞讬 讻诇转讱 诪讜讻讬讞 诪讬讻谉 砖讻诇 专讜讞讜转 专注讜转 讛诪讝讬拽讜转 谞拽讘讜转 讛谉. 讜讛"谞 讗诪专谉 诇注讬诇 讗讙专转 讘转 诪讞诇转 讜讛"谞 讗诪专谉 诇注讬诇 讚讗诪专讛 诇讬' 砖诪专转讬讱 诇讘讚讛 讻讜' 讜讛"谞 讗诪专谉 讚讘讬 驻专讞讬 讘专讬' 砖讗讬谉 诇讛 注讬谞讬诐 讛讬讗:





讬专讜砖诇诪讬 诪讛讜 诇爪讗转 讘讬讬谉 诪讘讜砖诇 注讬讬谉 诪讛 砖讻转讘转讬 讘驻' 讛诪讜爪讬讗 讬讬谉 讘诪讛讚讜专讗 转谞讬讬谞讗 砖讞讬讬讘 讗讚诐 诇讘专讱 注诇 讛讬讬谉 讛诪讘讜砖诇 讘讜专讗 驻专讬 讛讙驻谉:





诪讛专砖"讗 - 讞讬讚讜砖讬 讛诇讻讜转

讙诪' 讗诪专 讗讘讬讬 讛诇讻讱 爪专讬讱 诇拽讛讜讬讬 讜爪专讬讱 讻讜' 讝讻专 诇讟讬讟 转"讻 讚专"讬 讻讜' 讻爪"诇:


转讜住' 讘讚"讛 诪讛 讚专讻讜 讻讜' 讜讻谉 驻住拽 专讘 讗诇驻住 讚爪专讬讱 诇讘爪讜注 注诇 讘' 讻讻专讜转 讘讬讜诐 讟讜讘 讻讜' 讜讛讟注诐 诇驻讬 砖讛讬讛 诇讞诐 诪砖谞讛 讻讜' 注讻"诇 讜诪讬讛讜 诇讙讘讬 驻住讞 诇讗 爪专讬讱 讘' 讻讻专讜转 讗诇讗 讚住讙讬 讘讗' 砖诇讬诪讛 讜讗' 驻专讜住讛 讜诇讗 爪专讬讱 诪爪讛 讙' 讻诪"砖 讛转讜住驻讜转 讜注讬讬谉 讘讝讛 讘专讗"砖 讜讚讜"拽:


讘讚"讛 转讙专讬 讞专讱 讻讜' 讜讻谉 注砖讛 讛专"讬 讘住讚专讜 讞专讜住转 讝讻专 诇讟讬讟 注讻"诇 讜讝讛 住讜转专 诪讛 砖讻转讘 讘住讚专讜 讚讘注讜 讞专讜住转 诇讟讘讜诇 专讗砖讜谉 讚诇讗 砖讬讬讱 讘讝讛 讝讻专 诇讟讬讟 讜讻"讻 讛转讜住' 诇注讬诇 讜拽"诇:





诪讛专砖"讗 - 讞讬讚讜砖讬 讗讙讚讜转

讝讻专 诇讟讬讟 讻讜'  讘砖注转 讗讻讬诇转 诪专讜专 讬讝讻讜专 讜讬诪专专讜 讞讬讬讛诐 讘注讘讜讚讛 拽砖讛 讘讞讜诪专 讜讙讜' 砖讛讬讗 注讘讜讚转 讛讟讬讟 讜讝讻专 诇转讘谉 砖讛讜住讬驻讜 讘注讘讜讚转诐 讜转讘谉 诇讗 讬谞转谉 诇讻诐 讜讬驻抓 讛注诐 讜讙讜' 诇拽讜砖砖 拽砖 诇转讘谉 讜专"讗 讚拽讗诪专 讝讻专 诇转驻讜讞 诇驻讬 讛诪讚专砖 砖讻转讘讜 讛转讜住' 讬砖 诇注砖讜转 讞专讜住转 讙诐 讘砖讗专 驻讬专讜转 砖谞讚诪讜 讬砖专讗诇 讘砖讬专 讛砖讬专讬诐 讗讘诇 讘砖诪注转讬谉 诇讗 谞拽讟 讗诇讗 讝讻专 诇转驻讜讞 讜讛讬讬谞讜 讚讬砖 诇讝讻讜专 讛谞住 讚讻诇 注讜讚 砖诪专专讜 讞讬讬讛诐 讛讬讜 讬讜诇讚讜转 讘专讬讜讞 讻诪"砖 转讞转 讛转驻讜讞 讜讙讜' 讻讚讗诪专讬谞谉 讘诪住讻转 住讜讟讛 讜诇拽讬讬诐 诪"砖 讻谉 讬专讘讛 讻谉 讬专讘讛: 


诪转讞讬诇 讘讙谞讜转 讜诪住讬讬诐 讻讜'.  注谞讬谞讜 砖讘讬讜诐 砖诪讞转 诇讘讜 砖诇 讗讚诐 讬讝讻讜专 转讞诇转 砖驻诇讜转讜 讜讙谞讜转讜 砖诇讗 转讝讜讞 讚注转讜 注诇讬讜 讜诪讛"讟 讚讜专砖 谞诪讬 诪讗专诪讬 讗讜讘讚 讗讘讬 讜注"讻 讘注讬 诇讗讜讚讜讬讬 讜诇砖讘讜讞讬 讟驻讬 讜拽"诇:





专砖"砖

[讘诪砖谞讛 讛诇讬诇讛 讛讝讛 讻讜诇讜 爪诇讬. 诇讻讗讜专讛 转诪讜讛 讜讻讬 诇讗 讬讻讜诇 诇讗讻讜诇 拽讜讚诐 讗讻讬诇转 讛驻住讞 讘转讜讱 讛住注讜讚讛 讘砖专 诪讘讜砖诇 讞讜诇讬谉 讙"讻 讗讜 砖诇诪讬诐 诪讘讜砖诇讬谉 (注讬' 讝讘讞讬诐 爪讟 讘) 讜谞"诇 诪砖讜诐 讚转谞讬 诇注讬诇 (拽讬讚) 讘诪砖谞讛 讛讘讬讗讜 诇驻谞讬讜 讻讜' 讜砖谞讬 转讘砖讬诇讬谉 (讜讛诐 讝讻专 诇驻住讞 讜诇讞讙讬讙讛) 讜讘诪拽讚砖 讛讬讜 诪讘讬讗讬谉 诇驻谞讬讜 讙讜驻讜 砖诇 驻住讞 讜讝讛 谞"驻 讚讙诐 讛讞讙讬讙讛 讛讬讜 诪讘讬讗讬谉 注诪讜 (讜讛讗 讚诇"转 诇讛 诪砖讜诐 讚诇专讘谞谉 讚讘"转 讗讬谞讛 讘讗讛 讘砖讘转 讜讘诪专讜讘讛 讜讘讟讜诪讗讛 诇讻谉 诇讗 驻住讬拽讗 诇讬讛 诇诪讬转谞讗 讜讗注"讙 讚讻讗谉 住转诐 讻讘"转 诇"拽 讚讛讗 讙诐 诇注讬诇 (住讟 讘) 住转诐 讚诇讗 讻讜讜转讬' 讜讻砖"讻 诇驻讬专讜砖 讛转讜住驻讜转 诇注讬诇 (谞讟 讘) 讚"讛 讘讬"讚 讘住讜驻讜 讚讙诐 诇讘"转 讗讬谞讛 讚讜讞讛 砖讘转 讗"砖 讗祝 诇讚讬讚讬讛) 讗讘诇 砖讗专 爪专讻讬 住注讜讚讛 诇讗 讛讬讜 诪讘讬讗讬谉 注讚 讝诪谉 讛讗讻讬诇讛 注爪诪讛 诇讻谉 诇讘"转 砖驻讬专 砖讜讗诇 讛讘谉 讛诇讬诇讛 讛讝讛 讻讜诇讜 爪诇讬 砖讗讬谞讜 专讜讗讛 诇驻谞讬讜 注讛"砖 专拽 讛驻住讞 讜讛讞讙讬讙讛 砖讛诪讛 爪诇讜讬诐 讗讘诇 诇专讘谞谉 讛专讬 讙诐 讛讞讙讬讙讛 诇驻谞讬讜 砖讛讬讗 讬讻讜诇讛 诇讛讬讜转 诪讘讜砖诇转 讜讘讝讛 讗"砖 谞诪讬 诪讛 砖讚拽讚拽讜 拽爪转 诪驻专砖讬 讛讙讚讛 诪讚讜注 讗讬谞讜 砖讜讗诇 注诇 讚' 讻讜住讜转 讻讬讜谉 砖讗讬谞讜 专讜讗讛 讻讜诇诐 诇驻谞讬讜] :



专砖讘"诐 讚"讛 讗讟讜. 讚拽转谞讬 砖讘讻"讛 讗谞讜 诪讟讘讬诇讬谉 讻讜'. 讻爪"诇:



转讜住' 讚"讛 讻讜诇讜 爪诇讬. 讻讛"讙 讻' (讘讘"讘 拽住讟 讘) 讘讚"讛 讘讞讝拽讛 讜讗谞讻讬 (讘住讜讻讛 讻讚) 注"砖:





讛讙讛讜转 讬注讘"抓

讘住讜祝 诪转谞讬' 讻诇 讛驻专砖讛 讻讜诇讛. 谞"讘 注"讚 讛讻转讜讘 (讘诪讚讘专 讟讝) 讻诇 讛注讚讛 讻讜诇诐 讜讝讜诇转:





讘谉 讬讛讜讬讚注

注址讘职讚旨指讗 讚旨职诪址驻旨执讬拽 诇值讬讛旨 诪指讗专值讬讛旨 诇职讞值专讜旨转, 讜职讬指讛执讬讘 诇值讬讛旨 讻旨址住职驻旨指讗 讜职讚址讛植讘指讗. 讛讗 讚讛讝讻讬专 砖转讬 讞诇讜拽讜转 讜诇讗 住讙讬 诇讬讛 讘讞讚讗? 谞专讗讛 诇讬 讘住"讚, 讚讗诐 注砖讛 诇讜 砖转讬诐 '讞讬专讜转 讜诪诪讜谉' 讬砖 住讘专讛 诇讜诪专 讚讗讞专 讻讱 讛注讘讚 诇讗 讬砖讻讞讛讜 讘注讘讜专 砖讛讜爪讬讗讜 诇讞讬专讜转 讻讬 诪讗讞专 砖讛注砖讬专 讗讜转讜 讘讻住祝 讜讝讛讘 讬讘讜砖 诇讜诪专 诇驻谞讬 讘谞讬 讗讚诐 砖讛讜讗 讛讬讛 转讞诇转讜 注讘讚 讗诇讗 讬讝讻讬专 讞住讚讜 讘注谞讬谉 诪转谞转 讻住祝 讜讝讛讘 讗讜 讚诇诪讗 爪专讬讱 诇讛讝讻讬专 注诇 砖转讬讛诐, 讜讛砖讬讘 讚讞讬讬讘 诇讛讝讻讬专 砖转讬讛诐 讜讛讬讬谞讜 诇讗讚讜讬讬 注诇 讛讞讬专讜转 讜诇砖讘讜讞讬 注诇 讻住祝 讜讝讛讘 砖谞转谉 诇讜.
讗讜 讬讜讘谉 讝讻专 砖转讬 讞诇讜拽讜转 砖讛诐 住讜转专讬诐 讝讛 讗转 讝讛 讻讬 讗诪专讜 专讘讜转讬谞讜 讝"诇 砖爪专讬讻讬谉 诇讬砖讘 讘拽讜砖讬 讛砖注讘讜讚 诪住驻专 转"诇 砖谞讬诐 讻诪谞讬谉 讞诪砖讛 砖诪讜转 讗诇拽讬诐 [讛' 驻注诪讬诐 讗直诇止讛执讬诐 [86] 注讜诇讬诐 转"诇 430] 讜诇讗 讬砖讘讜 讗诇讗 专拽 驻"讜 [86] 讜谞转讘讟诇 拽讜砖讬 讚' 砖诪讜转 讗诇拽讬诐 讻谞讙讚 讚' 讚讘专讬诐 砖讛诐 '谞讝拽 讜爪注专 讜专驻讜讬 讜讘讜砖转' 讜讻诪讜 砖讗诪专讜 讛诪驻专砖讬诐 讝"诇.
讜注讜讚 讻转讘讜 讛诪驻专砖讬诐 讝"诇 讚讛专讻讜砖 谞讟诇讜讛讜 讘砖讘讬诇 驻专注讜谉 讗专讘注讛 讚讘专讬诐 讛谞讝讻专讬诐 讜讗诐 讻谉 讝讛讜 讞住讚 讙讚讜诇 讻讬讜谉 讚讛讜爪讬讗诐 诇讞讬专讜转 讘砖讘讬诇 讚' 讚讘专讬诐 讗讬谉 诇讛诐 讟注诐 诇讬拽讞 讛专讻讜砖 讜讗诐 诇拽讞讜 讛专讻讜砖 讘砖讘讬诇 讚' 讚讘专讬诐 专讗讜讬 砖讬注讘讚讜 讘拽讜砖讬 注讜讚 讻谞讙讚 讚' 驻注诪讬诐 砖诪讜转 讗诇拽讬诐.
讜讛专讘 驻转讞 注讬谞讬诐 讝"诇 讚拽讚拽 讛讜讛 诇讬讛 诇诪讬诪专 '讚讬讛讬讘 诇讬讛 讻住驻讗 讜讚讛讘讗 讜讗驻拽讬讛 诇讞讬专讜转' 讚讛专讻讜砖 拽讚诐 诇讬爪讬讗讛? 讜谞专讗讛 诇讬 讘住"讚 讚诇讗讜 注诇 讘讬讝转 诪爪专讬诐 拽讗诪专 讻讬 讝讛 讛讬讛 讘注讘讜专 拽讬讜诐 讛讛讘讟讞讛 讚'讗址讞植专值讬 讻值谉 讬值爪职讗讜旨 讘执旨专职讻只砖讈 讙指旨讚讜止诇' (讘专讗砖讬转 讟讜, 讬讚) 砖讛讘讟讬讞 讛拽讘"讛 诇讗讘专讛诐 讗讘讬谞讜 讘讘专讬转 讘讬谉 讛讘转专讬诐 讗讱 拽讗讬 注诇 讘讬讝转 讛讬诐 讚讝讜 讛讬转讛 讘讞住讚.





讞讬讚讜砖讬 讞转"住

讜诇驻讬 讚注转讜 砖诇 讘谉 讗讘讬讜 诪诇诪讚讜. 注诪"砖 诪讛专"讗 讗砖讻谞讝讬 讘住' 诪注砖讬 讛' 讘驻讬' 讛讛讙讚讛 诇讞诇拽 讚' 砖讗诇讜转 谞讙讚 讚' 讘谞讬诐 砖讚讘专讛 讛转讜专讛 讜诇驻"讝 讗"砖 讟驻讬 诇驻讬 讚注转讜 砖诇 讘谉 诪讗讬讝讛 诪讚专讙讛 砖讛讜讗 诪讛讚' 讘谞讬诐 讻讱 诪诇诪讚讜 讗讘讬讜:


专讘 讗诪专 诪转讞诇讛 注注"讝 讛讬' 讗讘讜转讬谞讜. 谞诇注"讚 讚住"诇 讚讗讬谉 诇讛转讞讬诇 注讘讚讬诐 讛讬讬谞讜 讚讗讻转讬 注讘讚讬 讗谞谉 讜诇讗 讗讛谞讬 诇谉 讛讙讗讜诇讛 诇拽讘诇转 讛转讜专讛 讜注"讻 诪转讞讬诇 讘讙谞讜转 注注"讝 讛讬' 讗讘讜转讬谞讜:


专"讙 讛讬' 讗讜诪专 讻诇 讜讻讜' 讘驻住讞 诇讗 讬讬"讞 讜讗诇讜 讛谉 驻住讞 诪爪讛 讜诪专讜专. 讚注 讻讬 诪专讜专 讙讬' 诪讜转 讛讜讗 讛诪诇讗讱 讛诪讜转 谞拽专讗 讞讝专转 讞讝讬专 诪讬注专 砖转讞诇转讜 诪转讜拽 讘砖注讛 砖诪驻转讛 诇讗讚诐 讜诪诪转讬拽 诇讜 转讗讜转 讛注讛"讝 讜住讜驻讜 诪专 注讜诇讛 讜诪拽讟专讙 讜讬讜专讚 讜谞讜讟诇 谞砖诪讛 讜讬砖 诇讜 砖专祝 讘讜讚讗讬 谞讞砖 砖专祝 讜注拽专讘 讜驻谞讬讜 诪讻住讬驻讬谉 注讚 讗讬讝讛讜 砖讗讜专 砖讛讻住讬驻讜 驻谞讬讜 讜爪专讬讱 诪讬转讜拽 讜讘诇讬诇讛 讛讝讛 砖讛讜讗 诇讬诇 诪砖讜诪专 诪谉 讛诪讝讬拽讬谉 谞注砖讛 讞住讗 讚讞住 专讞诪谞讗 注诇谉 讜诇讗 谞转谉 讛诪砖讞讬转 诇讘讜讗 讗诇 讘转讬谞讜 诇谞讙祝 讜注"讻 诪爪讜讛 诇讻专讜讱 驻住讞 诪爪讛 诪专讜专 砖砖诇砖转谉 讙讬' 拽专注 砖讟谉 讚讜拽 讜转砖讻讞 诇讻谉 讘讝讛"讝 讚诇讬讻讗 驻住讞 注"讻 诪专讜专 诇讗讜 讚讗讜专讬' 讜讛谞讛 专讘谞谉 转讬拽谞讜 诇诪转拽讜 讘讞专住转 讛注砖讜讬 诪驻讬专讜转 砖谞砖转讘讞讜 讘讛谉 讬砖专讗诇 讜讚注 讻讬 讛讱 拽驻讗 讚讞专讜住转 讛讜讗 讗专住 诪拽诇讬驻' 讚讗讬转 诇讛 讝' 讘谞转讬 讻讚诇注讬' 拽驻讗 拽驻讗 讚讻讬专谞讗 讻讜' 注"砖 讝讻讜专 讛' 诇讘谞讬 讗讚讜诐. 讜讛谞讛 讬注拽讘 砖讛讜讗 讙讬' 拽驻"讘 讗' 讬讜转专 诪拽驻讗 注讜诪讚 谞讙讚讜 讜诪讘讟诇讜 注诇 砖诐 诪讬 讬转谉 讟讛讜专 诪讟诪讗 诇讗 讗讞讚 注"讻 讻砖讟讜讘诇讬谉 讘讞专讜住转 讛注砖讜讬 诪驻讬专讜转 砖谞诪砖诇讜 讘讛诐 讘谞讬 讬注拽讘 讛诪讛 讘讗讬' 注诇 讛讞诇诇讬诐 讜诪讘讟诇讬谉 诇讛拽驻讗 讜谞讜转谞讬' 讘讜 转讘诇讬谉 注"砖 讘专讗转讬 讬爪讛"专 讘专讗转讬 转讘诇讬谉 注讜讚 讬砖 诇讛讗专讬讱 讜讗讬谉 讻讗谉 诪拽讜诪讜. 讜诇讗讞专 砖诪诪讜转拽 讘讞专住转 谞拽专讗 讞住讗 讚讞住 专讞诪谞讗 注诇谉 讻谞"诇 讜讛谞讛 "讞专讜住转 讞住讗" 注诐 讛讗讜转讬讜转 讜讛转讬讘讜' 诪住驻专诐 注讜诇讛 诪讻讜讜谉 讻诪住驻专 讗讘专讛诐 砖专讛 砖讛讜讗 转砖谞讙 讗讜转讬讜转 讙砖谉 转 专诪讝 砖谞讙讝专 注诇讬谞讜 转' 砖谞讬诐 讘讙砖谉 讜讛拽讘"讛 讚诇讙 注诇 拽抓 砖谞讬诐 讜谞砖讗专 专讚讜 讜讚讜拽:





诪专讗讬转 讛注讬谉

专讘谉 讙诪诇讬讗诇 讛讬讛 讗讜诪专 讻诇 砖诇讗 讗诪专 砖诇砖讛 讚讘专讬诐 讗诇讜 讘驻住讞 诇讗 讬爪讗 讬讚讬 讞讜讘转讜 讜讗诇讜 讛谉 驻住讞 诪爪讛 讜诪专讜专 讜讻讜'. 讗驻砖专 诇讜诪专 讚专讱 讚专砖 讘诪"砖 专讘讬谞讜 诪讛专"专 诪砖讛 拽讜专讚讜讘讬"专讜 讝"诇 讚讙讗讜诇转 诪爪专讬诐 讛讬转讛 诪爪讚 讛砖讻讬谞讛 讜诇讗 谞转讘讟诇讛 讛拽诇讬驻讛 讜诇讻讱 讛讬讛 讗讞专讬讛 砖注讘讜讚 讝讛讜 转讜专祝 讚讘专讬讜 讘住驻专 讙专讜砖讬谉 注"砖. 讜讘讝讛 驻讬专砖转讬 讘注谞讬讜转讬 诪"砖 专讝"诇 讘砖讻专 谞砖讬诐 爪讚拽谞讬讜转 谞讙讗诇讜 讗讘讜转讬谞讜 诪诪爪专讬诐 讚诇驻讬 诪注砖讬讛诐 讛讬讛 诇讛诐 诇拽专讜转诐 讞住讬讚讜转. 讗诪谞诐 讗诪专讜 讘专注讬讗 诪讛讬诪谞讗 讚讻诇 谞砖讬 讬砖专讗诇 讗讞讜讝讜转 讘诪诇讻讜转 砖讛讬讗 讛砖讻讬谞讛 讜讛谞讛 讻讬 讻谉 注诇 讬讚讬 谞砖讬 讬砖专讗诇 砖讛驻诇讬讗讜 诇注砖讜转 爪讚拽讛 讜讞住讚 注诐 讘注诇讬讛谉 讛讜住讬驻讜 砖驻注 讘诪' 讜讛讬转讛 讛讙讗讜诇讛. 讜讬讚讜注 讚讛诪' 谞拽专讗转 爪讚拽 讜讻诇 讝讛 专诪讝讜 专讝"诇 讘讚讬讘讜专 讗讞讚 讜讗诪专讜 谞砖讬诐 爪讚拽谞讬讜转 讻诇讜诪专 讗讞讜讝讜转 讘诪' 砖讛讬讗 爪讚拽 讜注诇 讬讚讬 诪注砖讬讛谉 讛讟讜讘讬诐 谞转专讘讛 讛砖驻注 讘诪' 讜讛讬转讛 讛讙讗讜诇讛: 
讜讝讛 专诪讝 专讘谉 讙诪诇讬讗诇 讘讙' 讚讘专讬诐 讗诇讜 讗砖专 讘讛诐 专诪讜讝 讟注诐 讬爪讬讗转 诪爪专讬诐 讜讟注诐 讙诇讜转谞讜 讜讛讬讬谞讜 驻住讞 砖讚讬诇讙 讛拽讘"讛 讜"谞讻讛 诇讜 讬"谞讻讛 诪砖谞讬 讛注讘讚讜转 讜讙讝专转 转"诇 砖谞讛 讜讛讬讛 讝讛 注"讬 讛砖讻讬谞讛 讛谞拽专讗转 诪爪讛 讻诪"砖 讘讝讛专 讛拽讚讜砖 砖讛讬讗 讘讞讬谞转 讛' 讗讞专讜谞讛 讜讗讜转讬讜转 诪"讘 讘讞讬诇讜祝 讗转讘"砖 讬"讛. 讜诪砖讜"讛 诇讗 谞砖讘转讛 讛拽诇讬驻讛 诪专讜专 讜讛讬讛 讗讞专讬讛 砖注讘讜讚: 
讜注讜讚 讗驻砖专 诇专诪讜讝 讘诪"砖 专讘讬谞讜 讗驻专讬诐 讝"诇 讘驻讬专讜砖讜 注诇 讛转讜专讛 讻讬 驻住讞 驻讛 住讞 驻讛 砖讘诪专讻讘讛 住讞 诇驻谞讬 讛拽讘"讛 讛讙讬注 注转 讙讗讜诇转 讬砖专讗诇 讻讬 讗讜转讬讜转 砖讘诪专讻讘讛 诪诇诪讚讬谉 住谞讬讙讜专讬讗 注诇 讬砖专讗诇 注讻"诇 讜诇专诪讝 讝讛 爪专讬讱 砖讬讗诪专 讘驻讬讜 讻砖诐 讗砖专 讘诪专讻讘讛 讛诇讬爪讜 讟讜讘 讜住谞讬讙讜专讬讗 讜讝讛 专诪讝 驻讛 住讞 诪爪讛 专诪讝 诇讙讗讜诇讛 讜诇讬诪讚 住谞讬讙讜专讬讗 注诇 讛诪专讜专 砖讛讜讗 讛讙诇讜转 砖诪专专讜 讞讬讬讛诐 讜爪专讬讱 诇讙讜讗诇诐. 讜注讜讚 专诪讝 诇讙讗讜诇讛 讛注转讬讚讛 砖讬讜诪砖讻讜 讗讛讬讛 讛讜讬讛 讗讛讬讛 讙讬诪讟专讬讗 住讞 诇砖讻讬谞讛 讜讝讛讜 驻"讛 砖讛讜讗 讙讬诪讟专讬讗 讗诇讛讬诐 注诐 讛讻讜诇诇 讬讜诪砖讻讜 讗讛讬讛 讛讜讬讛 讗讛讬讛 诇砖讻讬谞讛 砖讛讬讗 诪爪讛 讜讬转讘讟诇 诪专讜专 讙讬诪讟专讬讗 诪讜转 讜讘讗 诇爪讬讜谉 讙讜讗诇 讘诪讛专讛 讘讬诪讬谞讜: 
讙诐 讬砖 诇专诪讜讝 讚讛讻诇 转诇讜讬 讘注谞讜讛 讻讬 讛谞讛 讛讙诇讜转 讛讬讛 讘注讜谉 砖谞讗转 讞谞诐 讜讻砖讬砖 注谞讜讛 诇讗 讬砖 砖谞讗转 讞谞诐 讜讛转讜专讛 诇讗 谞转谞讛 讗诇讗 讻砖讬砖 砖诇讜诐 讜注诇 讬讚讬 讛注谞讜讛 诪专讘讬诐 砖诇讜诐. 讜讝讛 专诪讝 诪"砖 转诇诪讬讚讬 讞讻诪讬诐 诪专讘讬诐 砖诇讜诐 讘注讜诇诐 讜注讚"讛 转"讞 谞爪讞 讜讛讜讚 砖诇讜诐 讬住讜讚 注讜诇诐 诪' 讜讝讛 讻讬 注"讬 讛转讜专讛 诇砖诪讛 诪讬讞讚讬诐 拽讘讛"讜 讜讝讛讜 诪专讘讬诐 砖诇讜诐 讬住讜讚 讘注讜诇诐 诪'. 讜诇驻讬 驻砖讜讟讜 讻砖讛诐 转诇诪讬讚讬 讞讻诪讬诐 砖诇讜诪讚讬诐 转讜专讛 诇砖诪讛 讘注谞讜讛 讜诪讞讝讬拽讬诐 注爪诪谉 诇转诇诪讬讚讬 讞讻诪讬诐 讻讬 讘注讬谞讬讛诐 讗讬谞诐 讞讻诪讬诐 专拽 转诇诪讬讚讬诐 讜讛讬讛 讛注谞讜讛 讗讝讜专 诪转谞诐 讗讝 诪专讘讬诐 砖诇讜诐 讘注讜诇诐 诪专讘讬爪讬谉 转讜专讛 砖谞拽专讗转 砖诇讜诐 讘注讜诇诐 讚注"讬 讛注谞讜讛 诪讻讜讜谞讬诐 诇讗诪转 讻诪"砖 注诇 讘讬转 讛诇诇 讜讙诐 讻驻砖讜讟讜 诪专讘讬诐 砖诇讜诐 讘注讜诇诐 讜注诇 讬讚讬 讝讛 诪转讘讟诇 注砖讜 砖讛讜讗 讙讬诪讟专讬讗 砖诇讜诐 讜讝"砖 专讝"诇 讘讝诪谉 砖讛拽讜诇 拽讜诇 讬注拽讘 讻讬 讝诪谉 专讜诪讝 诇诪' 讻诪"砖 专讘讬谞讜 讛讗专"讬 讝"诇 讜讛讬讗 讘讞讬谞转 讚讬讘讜专 讜诪讬讞讚讛 注诐 讚讜讚讛 讘讞讬谞转 拽讜诇. 讗讝 讗讬谉 讛讬讚讬诐 讬讚讬 注砖讜 讻讬 砖诇讜诐 讙讬诪讟专讬讗 注砖讜 诇讘讟诇讜. 讗"谞 讻诪砖讝"诇 讚讗讚讛"专 诇讗 驻讙诐 讛拽讜诇 砖讛讜讗 诪讛拽谞讛 讜诇讗 谞驻讙诐 砖讛讜讗 诇讗 讚讬讘专 讜讙诐 讬砖 诪专讝"诇 砖讗诪专讜 砖诇讗 驻讙诐 讘讬讚讬诐 讜讛讗讘讜转 专诪讜讝讬诐 讘讬讚讬诐 讜讝"砖 讘讝诪谉 砖讛拽讜诇 拽讜诇 讬注拽讘 砖诇讜诪讚 讘转讜专讛 讜诇讗 驻讙诐 讛拽讜诇 讗讝 讗讬谉 讛讬讚讬诐 讬讚讬 注砖讜 砖讙诐 讛讬讚讬诐 诇讗 谞驻讙诪讜 讘讻讞 讛讗讘讜转 讛专诪讜讝讬诐 讘讞讙"转 诪拽讜诐 讗讞讬讝转 讛讬讚讬诐. 讗转讗谉 诇讚讬讚谉 砖讛讻诇 转诇讜讬 讘注谞讜讛 讻讬 讘注谞讜讛 诪转讻驻专讬谉 讛注讜谞讜转 讻诪"砖 讻诇 讛诪注讘讬专 注诇 诪讚讜转讬讜 诪注讘讬专讬谉 诇讜 注诇 讻诇 驻砖注讬讜 讜诪转诪转拽讬诐 讛讚讬谞讬诐 讜讝讛 专诪讝 讛专讬诪讜转讬 讘讞讜"专 诪注诐 讘讞讜专 讙讬诪讟专讬讗 讙讘讜专讛 讛专讬诪讜转讬 讘讞讜专 诪住诇拽 讛讚讬谞讬谉 诪讛讙讘讜专讛 诪注"诐 专"转 诪注讘讬专 注诇 诪讚讜转讬讜 讜注讬"讝 诪转诪转拽讬诐 讛讚讬谞讬诐 讜诪转讻驻专讬谉 讛注讜谞讜转 砖讛注讜谞讜转 诪讻讘讬讚讬谉 讙讚驻讜讬 讚砖讻讬谞转讗 讜注"讬 讛注谞讜讛 砖诪讜讞诇 诇讻诇 诪讬 砖讞讟讗 诇讜 讗"讻 讞"讜 讗讬谉 讛注讜谞讜转 谞讜讙注讬诐 诇砖讻讬谞讛 讜诪讚讛 讻谞讙讚 诪讚讛 诪注讘讬专讬谉 注讜谞讜转讬讜 讻砖诐 砖注"讬 讛注谞讜讛 诇讗 讬讛讬讛 讞"讜 砖讜诐 住专讱 讘诪'. 讜讝讛 专诪讝 讜讛讜讗 专讞讜诐 讬讻驻专 注讜谉 注讜谉 讗讜转讬讜转 注谞讜 讻讬 讘注谞讜讛 诪转讻驻专讬谉 讛注讜谞讜转 讜专诪讝 砖转讘讗 讛讙讗讜诇讛 注讬"讝 讜讝讛 专诪讝 讜讛讜讗 讜' 砖讛讜讗 专诪讝 诇拽讘"讛 讬讛讬讛 砖诪讜 讜讻住讗讜 砖诇诐 讜讝讛 专诪讝 讛讜"讗 讛"讜 诪讛砖诐 讗' 诪讻住讗 讻讬 讬讻驻专 注讜谉 讘讻讞 注谞讜 讗讜转讬讜转 注讜谉. 讙诐 讗诪专讜 专讝"诇 讚讛讜讬 讻讗诇讜 讛拽专讬讘 讻诇 讛拽专讘谞讜转 讻诪"砖 专讘讬 讬讛讜砖注 讘谉 诇讜讬 讙讚讜诇讬诐 谞诪讜讻讬 讛专讜讞 诇驻谞讬 讛拽讘"讛 砖诪注诇讛 注诇讬讛诐 讻讗诇讜 讛拽专讬讘讜 讻诇 讛拽专讘谞讜转 讜讗驻砖专 讚专诪讝 专讬讘"诇 注诇 讛转"讞 讛注讜住拽讬诐 讘转讜专讛 砖讬讛讬讜 注谞讜讬诐 讜讬讚讜注 讚讛转讜专讛 专讜诪讝 诇专讜讞 讜讘转讜专讛 诪转拽谉 讛专讜讞 讜讝讛 专诪讝 专讘讬 讬讛讜砖注 讘谉 诇讜讬 讙讚讜诇讬诐 谞诪讜讻讬 讛专讜讞 砖注讜住拽讬诐 讘转讜专讛 讞诇拽 讛专讜讞 讜讛诐 谞诪讜讻讬诐 讜注讬"讝 诪讬讞讚讬诐 讛讚讜讚讬诐 讜讝讛 专诪讝 诇驻谞讬 讛拽讘"讛 砖诪讘讬讗讬诐 讛诪' 诇驻谞讬 讛拽讘"讛 驻讘"驻 讜讛讜讬 讻讗诇讜 讛拽专讬讘讜 讻诇 讛拽专讘谞讜转 讚讛拽专讘谉 讛讜讗 诇拽专讘 讛诪讚讜转 讜讗诇讜 讘转讜专讛 讜注谞讜讛 诪讬讞讚讬诐 拽讘讛"讜. 讜专诪讝 砖诇讜诪讚讬诐 转讜专讛 诇砖诪讛 诇讬讞讚 驻专爪讜祝 诇讗讛 砖讛讬讗 注谞讜讛 讻诪"砖 专讘讬谞讜 讛讗专"讬 讝"诇 讘住讜讚 转讜专讛 诇砖诪讛 讜专"转 诇驻谞讬 讛拽讚讜砖 诇讗讛 注诐 讛讻讜诇诇. 讗诐 谞讛讬讛 注谞讜讬诐 转讘讗 讛讙讗讜诇讛 讜讝讛 专诪讝 专"转 驻住讞 诪爪讛 讜诪专讜专 讙讬诪讟专讬讗 注谞讜: 
讜讚专讱 专诪讝 讗驻砖专 诇专诪讜讝 砖讛讙讗讜诇讛 转讛讬讛 讘诪讛专讛 讘讬诪讬谞讜 注诇 讬讚讬 砖谞转拽谉 讛专讜讞 讘转诇诪讜讚 转讜专讛 讜讝讛讜 驻讛 住讞 住讞 讙讬诪讟专讬讗 讞讬讬诐 砖驻讛 诇讗 谞讘专讗 讗诇讗 诇诇诪讜讚 转讜专讛 砖谞讜转谞转 讞讬讬诐. 讗讱 讛诪讚讘专 讚讘专讬诐 讛讗住讜专讬诐 讙讜专注 讞讬讬诐 讜讗驻讬诇讜 讛诪讚讘专 讚讘专讬诐 讘讟诇讬诐 讻转讘 专讘讬谞讜 诪讛专讞"讜 讝"诇 砖讘讻诇 讚讬讘讜专 讙讜专注 讛讘诇 诪讛讞讬讬诐 讻诪"砖 讘诪"讗. 讜讙诐 谞转拽谉 讬住讜讚 讛讗砖 讘讛讻谞注讛 讜讘注谞讜讛 讜谞转专讞拽 诪讙讗讜讛 讜讗讘讬讝专讛讗 讜讝讛 专诪讝 诪爪讛 讘诇讬 诪砖讛讜 讞诪抓. 讙诐 诪爪讛 讙讬诪讟专讬讗 拽诇"讗 讚' 专讜诪讝 诇砖讻讬谞讛 讜讘讻讞讛 诪转讘讟诇 拽诇"讗 讙讬诪讟专讬讗 住"诪. 讙诐 谞转拽谉 讬住讜讚 讛诪讬诐 砖诇讗 诇讬诇讱 讗讞专 转讗讜讜转 讙讜驻谞讬讜转 砖注诇 讬讚讬讛诐 诪拽专讘 诪讜转 讙讬诪讟专讬讗 诪专讜专. 讜讬注谉 讻讬 讘谞讬住谉 谞讙讗诇讜 讜讘谞讬住谉 注转讬讚讬谉 诇讬讙讗诇 爪专讬讱 诇讝讻讜专 讙' 讚讘专讬诐 讗诇讜 驻住讞 诪爪讛 讜诪专讜专 讜诇讛转专讞拽 诪讙讜驻讬 注讘讬专讛 讛转诇讜讬讬诐 讘讬住讜讚 讛专讜讞 讜讬住讜讚 讛讗砖 讜讬住讜讚 讛诪讬诐 讻诪讜 砖讛讗专讬讱 专讘讬谞讜 诪讛专讞"讜 讝"诇 讜讘讝讛 转讘讗 讛讙讗讜诇讛 讘诪讛专讛 讘讬诪讬谞讜 讘讝讻讜转 讗讘讜转 讗讘专讛诐 讬爪讞拽 讬砖专讗诇 讚专"转 讙讬诪讟专讬讗 讗讛讬讛 讛专讜诪讝 诇讘讬谞讛 砖转讛讬讛 讛讙讗讜诇讛 讘谉' 砖"讘 讜住"转 讙讬诪讟专讬讗 谞讬住谉:





驻转讞 注讬谞讬诐

讜讻讗谉 讛讘谉 砖讜讗诇. 驻讬专砖"讬 讻讗谉 讘诪讝讬讙转 讻讜住 砖谞讬 讛讘谉 砖讜讗诇 讗转 讗讘讬讜 诪讛 谞砖转谞讛. 注讻砖讬讜 砖诪讜讝讙讬谉 讻讜住 砖谞讬 拽讜讚诐 讗讻讬诇讛. 专讗讬转讬 诇讛专讘 讗讞讗讬 讘讚专讱 讛诪诇讱 讚祝 讬讜"讚 注"讚 砖讻转讘 注诇 专砖"讬 讜专砖讘"诐 讜拽砖讛 讟讜讘讗 讚讗诐 讛砖谞讜讬 讛讝讛 讛讘讬讗讜 诇讬讚讬 讛砖讗诇讜转 砖砖讗诇 诪讛 谞砖转谞讛 讛诇讬诇讛 讛讝讛 讜讻讜' 讗诐 讻谉 讗诪讗讬 诇讗 砖讗诇 转讞讬诇讛 讜专讗砖 讛砖讗诇讛 讛诇讝讜 讜讛诇讱 诇讜 诇砖讗讜诇 砖讗诇讜转 讗讞专讜转 注讻"诇 讜诇讬 讛讛讚讬讜讟 诇拽"诪 讚讻讜谞转 专砖"讬 讜专砖讘"诐 讚砖讜讗诇 诪讛 谞砖转谞讛. 讜讝诪谉 讛砖讗诇讛 注转讛 砖诪讝讙讜 讻讜住 砖谞讬 讻诇讜诪专 讚砖讜讗诇 诪讛 谞砖转谞讛 讛砖谞讜讬 砖诐 讘诪砖谞讛 注爪诪讛 讜讝诪谉 讛砖讗诇讛 注转讛 讘诪讝讬讙转 讻讜住 砖谞讬 讚讛讻讬 转拽讜谉 专讘谞谉. 讜诇讗 讛讬转讛 讻讜谞转 专砖"讬 讜专砖讘"诐 讚砖讜讗诇 诪讛 谞砖转谞讛 注诇 诪讝讬讙转 讛讻讜住 讙讜驻讛. 讜注诪"砖 讛专讘 拽讜诇 讛专诪"讝 讜诪砖诐 讘讗专"讛:


诪讗讬 讘讙谞讜转 专讘 讗诪专 诪转讞讬诇讛 讜讻讜' 注诪"砖 讗谞讬 讘注谞讬讬 讘拽讜谞讟专讬住 讝专讜注 讬诪讬谉 讘住"讚:


讗"诇 专"谞 诇讚专讜 注讘讚讬讛 注讘讚讗 讚诪驻讬拽 诇讬讛 诪专讬讛 诇讞讬专讜转 讜讬讛讬讘 诇讬讛 讻住驻讗 讜讚讛讘讗 讜讻讜' 讛专讘 讛讙讚讜诇 诪讛专"讬 讚讜讚 讝诇讛"讛 驻讬专砖 讚讚专讜 讛讬讛 讗讜讻诇 讛专讘讛 讜讻讚讗诪专 专"谞 注讘讚讗 讚谞讛讜诐 讻专讬住讬讛 诇讗 砖讜讛 讗"讻 讗讬 专"谞 讗诪专 诇讬讛 注讘讚讗 讚诪驻讬拽 诇讬讛 诪专讬讛 诇讞讬专讜转 诪讗讬 讘注讬 诇诪讬诪专 诇讬讛. 讚专讜 讬讗诪专 讛诇讱 讬诇讱 讜讘讻讛 讚讘讘讬转 专讘讜 诇讞诪讜 谞讬转谉 讻驻讬 讗讻诇讜 讜讘爪讗转讜 诇讗 讬诪爪讗 讚讬 诪讞住讜专讜 诇讛讻讬 讛讜爪专讱 诇讜诪专 诇讜 讜讬讛讬讘 诇讬讛 讻住驻讗 讜讚讛讘讗 讜讗讝 讗诪专 讘注讬 诇讗讜讚讜讬讬 讜诇砖讘讜讞讬 注讻"讚. 讗讱 拽爪转 讬砖 诇讛专讙讬砖 讚讛拽讘"讛 讟专诐 爪讗转 讬砖专讗诇 谞转谉 诇讛诐 讻住祝 讜讝讛讘 砖诇 诪爪专讬诐 砖砖讗诇讜 诪讛诐 讜讛讜诇"诇 注讘讚讗 讚讬讛讬讘 诇讬讛 讻住驻讗 讜讚讛讘讗 讜诪驻讬拽 诇讬讛 诇讞讬专讜转讗. 讜讬砖 诇讜诪专 讚讬注谉 诪讛 砖拽谞讛 注讘讚 拽谞讛 专讘讜 讬爪讚拽 讬讜转专 诇讜诪专 诪驻讬拽 诇讞讬专讜转讗 讜讬讛讬讘 诇讬讛 讻住驻讗 讜讚讛讘讗 讚讻讬讜谉 讚讛讜讗 诪砖讜讞专专 讛讜讗 砖诇讜. 讗"谞 讗驻砖专 注诇 驻讬 诪砖诇 诪专讝"诇 砖讻转讘谞讜 讘注谞讬讜转谞讜 讘砖诪讞转 讛专讙诇 讘驻讬' 讛讛讙讚讛 讚祝 注"讚 讻讬 讬砖 诇讛住转驻拽 讗诐 讻诇 诪讛 砖注砖讛 拽讘"讛 诇驻专注讛 讜诇诪爪专讬诐 讛讜讗 诪讗讛讘转 讬砖专讗诇 注诪讜 讗讜 讚讬诇诪讗 诪驻谞讬 砖驻专注讛 讛专砖注 讗诪专 诪讬 讛' 讜讗专讝"诇 砖诇讗 砖诇讞 诇讜 讚讜专讜谉 讜讻讬讜爪讗 讜讛诪讘讞谉 讗诐 讘爪讗转 讬砖专讗诇 诪诪爪专讬诐 讬讜谞讞讜 讜讬诇讻讜 诇注爪诪谉 谞转讙诇讛 讻讬 讛讻诇 讛讬讛 诇讻讘讜讚讜 讬转讘专讱 讗砖专 驻专注讛 讛专讘讛 讗砖诪讛. 讜讗诐 讛' 住讘讬讘 诇注诪讜 讜诪讟讬讘 诇讛诐 讘讙讜讬诐 谞砖诪注 砖讛讻诇 诇讗讛讘转 讬砖专讗诇. 讜讝"砖 注讘讚讗 讚诪驻讬拽 诇讬讛 诪专讬讛 诇讞讬专讜转讗 讜讙诐 讗讞专讬 爪讗转讜 讬讛讬讘 诇讬讛 讻住驻讗 讜讚讛讘讗 讜诪讟讬讘 诇讜 讚讝讛 诪讜专讛 讚讻诇 诪讛 砖讟专讞 讘砖讘讬诇讜 讜讛砖讬讘 讘注讬 诇讗讜讚讜讬讬 注诇 讛讬爪讬讗讛 讜诇砖讘讜讞讬 注诇 砖诪讟讬讘 讗讞"讱 注诪讜:





讬讚 讚讜讚

诪砖讜诐 拽驻讗. 注讬讬谉 诪专讻讘转 讛诪砖谞讛 讞状讘 驻状讞 讚讞诪抓 讛状讞:


讛诇讬诇讛 讛讝讛 诪专讜专. 讛转讜住驻讜转 讻转讘讜 讚诇讗 讗诪专讬谞谉 讻讜诇讜 诪专讜专 诪砖讜诐 讚讗讻诇讬谞谉 砖讗专 讬专拽讜转 讘讟讬讘讜诇 专讗砖讜谉 讜诇讻讗讜专讛 讚讘专讬诐 驻砖讜讟讬诐 讛诐 讜诇讗 谞转谞讜 诇讻转讜讘 讗诇讗 讻讜讜谞转诐 讻诇驻讬 诪讛 砖砖谞讛 讛转谞讗 诇注讬诇 讘讟讬讘讜诇 专讗砖讜谉 讞讝专转 讚讗诐 讗讬谉 诇讜 砖讗专 讬专拽讬 谞讜讟诇 讞讝专转 讜讛状讗 讗诐 诇讟讬讘讜诇 专讗砖讜谉 谞讜讟诇 讞讝专转 砖讬讬讱 诇讜诪专 讻讜诇讜 诪专讜专 诇讝讛 讘讬讗专讜 讚讗驻讬诇讜 讗诐 讗讜讻诇 讘讟讬讘讜诇 专讗砖讜谉 讞讝专转 讻讬讜谉 讚讬讻讜诇 诇讗讻讜诇 砖讗专 讬专拽讜转 诇讗 砖讬讬讱 诇讜诪专 讻讜诇讜 诪专讜专 讜讗驻砖专 诇讝讛 谞转讻讜讜谉 讛转讬状讟.


转状专 讞讻诐 讘谞讜 砖讗诇讜. 诪诇讻讬 讘拽讚砖 讘驻讬专讜砖 讛讙讚讛 讚祝 讘壮. 讘讬转 讚讜讚 讗状讞 住状讞 注状讚.


专砖讘状诐 讚状讛 讗诇讗 讗诪专 专讘 住驻专讗 讜讻讜壮 诪讛讻讗 砖诪注讬谞谉 讚讘专讬 专砖讘状诐 转诪讜讛讬诐 讚诪讗讬 诪讛讻讗 砖诪注讬谞谉 讚驻砖讬讟讗 讜注讬讬谉 讘诪注讬讬谉 讙谞讬诐 诪讝专讞讬 砖注诪讚 注诇 讝讛 讘讚祝 讙壮 讜讚祝 讚壮 (讻诪讚讜诪谞讬 砖诐 讛讜讗 讛诪讞讘专 讘谞讬 讬注拽讘 讗讜 注讻状驻 砖诪讜 讻砖诐 讛诪讞讘专 讘谞讬 讬注拽讘) 砖讻转讘 诇转专抓 注状驻 诪状砖 诪讛专讬状诇 驻讬专讜砖 讗讞专 讘砖诐 专讘讬谞讜 砖诪讞讛 讞讬讜讘讗 诇讚专讚拽讬 讻讬讜谉 讚讛转谞讜拽转 砖讜讗诇讬谉 诪讛 谞砖转谞讛 诇讗 砖讬讬讱 诇讜诪专 讞讬讜讘讗 讛讗 讗诐 讛讙讚讜诇讬诐 讗讜诪专讬诐 砖驻讬专 砖讬讬讱 诇砖讜谉 讞讬讜讘 讜专砖讘状诐 讘讗 诇砖诇讜诇 驻讬专砖 讝讛 讜诇驻讬讻讱 讻转讘 讚讘讻诇 注谞讬谉 讗讬谉 讗讜诪专讬诐 诇砖讜谉 讞讬讬讘讬谉 讜诇驻讬专讜砖 专讘讬谞讜 砖诪讞讛 拽砖讛 诇讬 讚讗状讻 讛讬壮 诇讜 诇专讘 住驻专讗 诇讛拽砖讜转 注诇 诪转谞讬转谉 讚砖诐 拽转谞讬 讛讘谉 砖讜讗诇 讜讗状讻 拽讗讬 注诇 讛讘谉 讜砖讬讬讱 拽讜砖讬讬转讜 讗讘诇 注诇 讛讘专讬讬转讗 讚拽转谞讬 讘讛 讗砖转讜 砖讜讗诇转讜 讜讗驻讬诇讜 砖谞讬 转状讞 讗状讻 诇讗 拽砖讛 诪讬讚讬 讚讬状诇 讚诇砖讜谉 讞讬讜讘 拽讗讬 注诇 讗砖转讜 讗讜 注诇 砖谞讬 转状讞 讜诇讗 注诇 讛转讬谞讜拽 讻砖砖讜讗诇 讜专讗讬转讬 讘住讚专 讛诪砖谞讛 砖诇谞讜 讜讛谞讜住讞 砖诐 讗讬谉 讗谞讜 诪讟讘讬诇讬诐 讜诇讗 谞讝讻专 讞讬讜讘 讜谞专讗讛 讚讝讛 讛讬壮 谞讜住讞 专讘讬谞讜 砖诪讞讛 讜诇讻谉 讗转讬 砖驻讬专 讚诇讗 讛拽砖讛 注诇 诪转谞讬转讬谉 讗诪谞诐 诇专砖讘状诐 讗驻砖专 讛讬壮 诇讜 讛讙讬专住讗 讘诪转谞讬转讬谉 讻诪讜 讘谞讜住讞讬 讚讬讚谉 讘讙诪专讗 讞讬讬讘讬诐 讜诇讻谉 诇讗 专爪讛 诇驻专砖 讻驻讬专讜砖 专讘讬谞讜 砖诪讞讛 讚讗诐 讻谉 讬讜转专 讛讬壮 诇讜 诇讛拽砖讜转 注诇 讛诪砖谞讛.


专砖讘状诐 讚状讛 驻转讞 讜讗诪专 讜讻讜壮 讚讘专讬 讛专砖讘状诐 讗讬谉 诇讛诐 诪讜讘谉 讜谞专讗讛 砖爪状诇 诪转讞讬诇 讘讙谞讜转 诇讗讞专 砖讗讬诇转 讛讘谉 诪转讞讬诇 讜讻讜壮 讜讻讜讜谞转讜 诇驻专砖 诪讚拽讗诪专 诪转讞讬诇 讛状讗 拽讜讚诐 砖讗讬诇转 讛讘谉 诇讝讛 拽讗诪专 讗讞专 砖讗讬诇转 讛讘谉 讜讙诐 诇讻讗讜专讗 讗驻砖专 诇驻专砖 诪转讞讬诇 讘讙谞讜转 讬砖专讗诇 讜诪住讬讬诐 讘砖讘讞 讬砖专讗诇 诇讝讛 诪驻专砖 讚讛砖讘讞 拽讗讬 诇讛拽讘状讛 诇讝讛 拽讗诪专 讜讙讜诪专 讛讙讚讛 讘砖讘讞 讜讛讜讚讗讛 讜讘转讜诇讚讜转 讬爪讞拽 讛讙讬讛 讘注谞讬谉 讗讞专.


转讜壮 讚状讛 讻讜诇讜 爪诇讬 专讘 讞住讚讗 诪讜拽讬 讻讘谉 转讬诪讗. 注讬讬谉 诪讛 砖讻转讘转讬 讘讚祝 讛拽讜讚诐 诇讚注转 讛专诪讘状诐 讚讗驻砖专 讚讻状注 诪讜讚讜 讚谞讗讻诇转 爪诇讬 诪讟注诪讛 砖讻转讘转讬 讜讗驻砖专 讙诐 讛转讜住驻讜转 住讜讘专讬诐 讻谉 讜诇讗 讛讘讬讗讜 讻讗谉 讚讘专讬 专讘 讞住讚讗 专拽 砖讘谉 转讬诪讗 住讜讘专 讻谉 讜讗讚专讘讛 诇驻讬 诪讛 砖讻转讘转讬 诇砖讬讟转 讛专诪讘状诐 讬状诇 讚诇讛讻讬 诇讗 讛讘讬讗 讛讙诪专讗 讻讗谉 讚讘专讬 专讘 讞住讚讗 讘诪拽讜诪讜 诇诇诪讜讚 讚讻"注 讛讻讬 住状诇.

